Национално знаме на Германия
Националното знаме на Германия в днешния си вид е утвърдено през 1919 година. Негов предшественик е знамето на Германската конфедерация от 1815 до 1866 година. Отново е утвърдена като национален символ с Конституцията от 1949 година. Знамето представлява три равни хоризонтално разположени ивици – черна, червена и златна.

История 
Смята се, че произходът на немския трикольор е от цветовете на герба на Свещената Римска империя.

За първи път комбинацията черно-червено-златно се появява по време на освободителната война против Наполеон. Немските войници са носили черни униформи с червени ръкави и златни копчета.

След образуването на Германския съюз през 1848 се появява и въпросът за знамето. На 9 март 1848 във Франкфурт официално е приет Черно-червено-златният флаг.

По време на Германската империя 1871 – 1918 цветовете на националното знаме са променени на черно-бяло-червено, но след поражението в Първата световна война Ваймарската република на 11 август 1919 избира отново черно-червено-златното флаг за национално знаме.

По време на Третия райх знамето отново е променено. За държавен флаг е използвано знамето на Националсоциалистическата германска работническа партия (на червен фон с бял кръг и черна свастика). Това знаме използва цветовете Германската империя, но самото черно-бяло-червено знаме от 1871 – 1918 г. през 1935 е официално забранен от нацистите.

След Втората световна война победителите забраняват всички видове немски национални знамена и Германия остава без знаме.

Черно-червено-златното знаме става официален флаг на Федерална република Германия на 23 май 1949 с приемането на Конституцията на страната. ГДР също използва черно-червено-златното знаме, но от 1 октомври 1959 добавя на него своя герб.

Дизайн 
Член 22 от германската конституция определя знамето на Германия, като:

Федералното знаме трябва да бъде черно, червено и златно.

При приемането на настоящото знаме на Германия, цветовете не са определени официално и се променят няколко пъти.. Едва на 2 юни 1999 г., правителството на Германия въвежда правила за използването на знамето за правителствени цели, които определят следните цветове:

Знаме през годините

Източници 

Национални символи на Германия
Германия